### NN 68/2016 (22.7.2016.), Odluka o izmjenama Odluke o zavičajnim divljim vrstama čije je uzimanje iz prirode i održivo korištenje dopušteno

VLADA REPUBLIKE HRVATSKE

1637

Na temelju članka 62. stavka 1. Zakona o zaštiti prirode (»Narodne novine«, broj 80/13) i članka 30. stavka 3., a u vezi s člankom 32. stavkom 2. Zakona o Vladi Republike Hrvatske (»Narodne novine«, br. 150/11 i 119/14), Vlada Republike Hrvatske je na sjednici održanoj 13. srpnja 2016. godine donijela

ODLUKU

O IZMJENAMA ODLUKE O ZAVIČAJNIM DIVLJIM VRSTAMA ČIJE JE UZIMANJE IZ PRIRODE I ODRŽIVO KORIŠTENJE DOPUŠTENO

I.

U Odluci o zavičajnim divljim vrstama čije je uzimanje iz prirode i održivo korištenje dopušteno (»Narodne novine«, broj 17/15) točka IV. mijenja se i glasi:

»IV.

Izvješće iz točke III. ove Odluke sadrži podatke potrebne za utvrđivanje izvješća o stanju populacija vrsta iz Priloga ove Odluke koje Republika Hrvatska podnosi Europskoj komisiji temeljem članka 17. Direktive Vijeća 92/43/EEZ, odnosno članka 12. Direktive 2009/147/EZ, a osobito sadrži sljedeće podatke:

– za vrste iz skupina sisavaca (Mammalia) i riba (Pisces):

a) naziv vrste (znanstveni i hrvatski) te kôd vrste

b) kartografski prikaz rasprostranjenosti vrste na osnovi prisutnosti vrste u pojedinim kvadrantima 10x10 km u projekcijskom koordinatnom referentnom sustavu poprečne Mercatorove projekcije (HTRS96/TM) u otisnutom i digitalnom obliku (\*.shp datoteka)

c) podatke o vrsti za svaku biogeografsku regiju u kojoj je vrsta rasprostranjena:

1. naziv biogeografske regije, izvore podataka

2. područje rasprostranjenosti (površina u km2, metoda procjene, procjena kratkoročnog i dugoročnog trenda)

3. podatke o populaciji (procjena veličine populacije, vremensko razdoblje/godina prikupljanja podataka, kratkoročni i dugoročni trend populacije, metode procjene trenda populacije)

4. podatke o staništu vrste (površina u km2, vremensko razdoblje/godina prikupljanja podataka, metoda procjene, kvaliteta staništa, kratkoročni i dugoročni trend, površina staništa prikladnog za vrstu)

5. pritisci (popis najznačajnijih pritisaka, metode procjene pritisaka)

6. prijetnje (popis najznačajnijih prijetnji, metode procjene prijetnji)

7. zaključke o procjeni stanja očuvanja vrste (na kraju razdoblja izvješćivanja)

8. podatke o korištenju svake pojedine vrste koji za sisavce uključuju podatke o broju planiranih jedinki za izlučenje iz populacije u lovnoj godini, podatke o broju stvarno izlučenih jedinki iz populacije u lovnoj godini uz prikaz broja odstrijeljenih jedinki te broja jedinki izlučenih iz populacije zbog drugih razloga, a sve prema podacima iz središnje lovne evidencije, te za ribe podatke o broju ulovljenih jedinki te ukupnu masu ulovljenih jedinki u ribolovnoj godini

– za vrste iz skupine ptica (Aves):

a) podatke o vrsti: naziv vrste (znanstveni i hrvatski), kôd vrste, sezona prikupljanja podataka (gnijezdeća, zimujuća ili preletnička populacija)

b) podatke o veličini populacije: vremensko razdoblje/godina prikupljanja podataka, procjena veličine populacije, metoda i kvaliteta procjene, izvor podataka

c) trend populacije: kratkoročni i dugoročni trend, metoda i kvaliteta procjene, izvor podataka

d) podaci o rasprostranjenosti: vremensko razdoblje/godina prikupljanja podataka, kartografski prikaz rasprostranjenosti vrste na osnovi prisutnosti vrste u pojedinim kvadrantima 10x10 km u projekcijskom koordinatnom referentnom sustavu poprečne Mercatorove projekcije (HTRS96/TM) u otisnutom i digitalnom obliku (\*.shp datoteka), površina rasprostranjenosti, metoda i kvaliteta procjene, izvor podataka

e) trend područja gniježđenja: kratkoročni i dugoročni trend, metoda i kvaliteta procjene, izvor podataka

f) podatke o korištenju svake pojedine vrste koji uključuju podatke o broju planiranih jedinki za izlučenje iz populacije u lovnoj godini te broju stvarno izlučenih jedinki iz populacije u lovnoj godini uz prikaz broja odstrijeljenih jedinki te broja jedinki izlučenih iz populacije zbog drugih razloga, a sve prema podacima iz središnje lovne evidencije.«.

II.

Točka V. mijenja se i glasi:

»V.

Podaci u izvješću iz točke IV. stavka 1. podstavka 1. točaka a) i b), točke c) podtočaka 1., 2. i 8. te podstavka 2. točaka a), b), d) i f) dostavljaju se Ministarstvu na godišnjoj osnovi u roku propisanom člankom 62. stavkom 4. Zakona o zaštiti prirode.

Podaci u izvješću iz točke IV. stavka 1. podstavka 1. točke c) podtočaka 3., 4., 5., 6., i 7. te podstavka 2. točaka c) i e) dostavljaju se jednokratno u 2019. godini u roku kojeg odredi Europska komisija kao krajnji rok za dostavu izvješća o stanju očuvanosti vrsta i stanišnih tipova za razdoblje 2013. – 2018. godine.

Izvješće iz točke III. ove Odluke dostavlja se Ministarstvu u elektroničkom obliku temeljem evidencije, odnosno baze podataka koju vodi nadležno tijelo.«.

III.

Popis zavičajnih divljih vrsta iz točke I. Odluke o zavičajnim divljim vrstama čije je uzimanje iz prirode i održivo korištenje dopušteno (»Narodne novine«, broj 17/15) sadržan u Prilogu te Odluke, zamjenjuje se novim Popisom zavičajnih divljih vrsta čije održivo korištenje se dopušta i nadležnih tijela koja vode evidenciju o načinu i količini njihova korištenja, koji je sadržan u Prilogu ove Odluke i njezin je sastavni dio.

IV.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/16-04/192

Urbroj: 50301-05/25-16-2

Zagreb, 13. srpnja 2016.

Predsjednik

Tihomir Orešković, v. r.

**PRILOG**

Popis zavičajnih divljih vrsta čije održivo korištenje se dopušta i nadležnih tijela koja vode evidenciju o načinu i količini njihova korištenja

|  |  |  |  |  |  |  |
| --- | --- | --- | --- | --- | --- | --- |
| ANIMALIA – ŽIVOTINJE | | | | | | |
| CHORDATA – SVITKOVCI | | | | | | |
| MAMMALIA – SISAVCI | | | | | | |
| RED | PORODICA | VRSTA – znanstveni naziv | VRSTA – hrvatski naziv | NADLEŽNO TIJELO | NAPOMENA | DIREKTIVA I PRILOG DIREKTIVE |
| Carnivora | Canidae | Canis aureus | čagalj | središnje tijelo državne uprave nadležno za poslove lovstva |  | DS; Prilog V. |
| Mustelidae | Martes martes | kuna zlatica | središnje tijelo državne uprave nadležno za poslove lovstva |  | DS; Prilog V. |
| Mustela putorius | tvor | središnje tijelo državne uprave nadležno za poslove lovstva |  | DS; Prilog V. |
| Cetartiodactyla | Bovidae | Rupicapra rupicapra | divokoza | središnje tijelo državne uprave nadležno za poslove lovstva | osim Rupicapra rupicapra balcanica | DS; Prilog V. |
| AVES – PTICE | | | | | | |
| Anseriformes | Anatidae | Anser fabalis | guska glogovnjača | središnje tijelo državne uprave nadležno za poslove lovstva |  | DP; Prilog II., Dio A |
| Anas platyrhynchos | divlja patka | središnje tijelo državne uprave nadležno za poslove lovstva |  | DP; Prilog II., Dio A |
| Anas querquedula | patka pupčanica | središnje tijelo državne uprave nadležno za poslove lovstva |  | DP; Prilog II., Dio A |
| Anas crecca | kržulja | središnje tijelo državne uprave nadležno za poslove lovstva |  | DP; Prilog II., Dio A |
| Aythya ferina | glavata patka | središnje tijelo državne uprave nadležno za poslove lovstva |  | DP; Prilog II., Dio A |
| Aythya fuligula | krunasta patka | središnje tijelo državne uprave nadležno za poslove lovstva |  | DP; Prilog II., Dio A |
| Charadriiformes | Scolopacidae | Gallinago gallinago | šljuka kokošica | središnje tijelo državne uprave nadležno za poslove lovstva | osim gnijezdeće populacije koja je strogo zaštićena | DP; Prilog II., Dio A |
| Scolopax rusticola | šljuka | središnje tijelo državne uprave nadležno za poslove lovstva | osim gnijezdeće populacije koja je strogo zaštićena | DP; Prilog II., Dio A |
| Columbiformes | Columbidae | Columba livia | divlji golub | središnje tijelo državne uprave nadležno za poslove lovstva |  | DP; Prilog II., Dio A |
| Columba palumbus | golub grivnjaš | središnje tijelo državne uprave nadležno za poslove lovstva |  | DP; Prilog II., Dio A |
| Galliformes | Phasianidae | Alectoris graeca | jarebica kamenjarka | središnje tijelo državne uprave nadležno za poslove lovstva |  | DP; Prilog II., Dio A |
| Alectoris chukar | čukar | središnje tijelo državne uprave nadležno za poslove lovstva |  | DP; Prilog II., Dio B |
| Perdix perdix | trčka | središnje tijelo državne uprave nadležno za poslove lovstva |  | DP; Prilog II., Dio A |
| Coturnix coturnix | prepelica | središnje tijelo državne uprave nadležno za poslove lovstva |  | DP; Prilog II., Dio B |
| Gruiformes | Rallidae | Fulica atra | liska | središnje tijelo državne uprave nadležno za poslove lovstva |  | DP; Prilog II., Dio A |
| Passeriformes | Corvidae | Garrulus glandarius | šojka | središnje tijelo državne uprave nadležno za poslove lovstva |  | DP; Prilog II., Dio B |
| Pica pica | svraka | središnje tijelo državne uprave nadležno za poslove lovstva |  | DP; Prilog II., Dio B |
| Corvus monedula | čavka | središnje tijelo državne uprave nadležno za poslove lovstva |  | DP; Prilog II., Dio B |
| Corvus frugilegus | gačac | središnje tijelo državne uprave nadležno za poslove lovstva |  | DP; Prilog II., Dio B |
| Corvus corone cornix | siva vrana | središnje tijelo državne uprave nadležno za poslove lovstva |  | DP; Prilog II., Dio B |
| AMPHIBIA – VODOZEMCI | | | | | | |
| Anura | Ranidae | Pelophylax ridibundus | velika zelena žaba | središnje tijelo državne uprave nadležno za poslove zaštite prirode |  | DS; Prilog V. |
| Pelophylax kl. esculentus | zelena žaba | središnje tijelo državne uprave nadležno za poslove zaštite prirode |  | DS; Prilog V. |
| Rana temporaria | livadna smeđa žaba | središnje tijelo državne uprave nadležno za poslove zaštite prirode |  | DS; Prilog V. |
| RIBE | | | | | | |
| Acipenseriformes | Acipenseridae | Accipenser ruthenus | kečiga | središnje tijelo državne uprave nadležno za poslove ribarstva |  | DS; Prilog V. |
| Clupeiformes | Clupeidae | Alosa fallax | čepa | središnje tijelo državne uprave nadležno za poslove ribarstva | osim populacije u području ekološke mreže HR5000031 delta Neretve gdje je vrsta strogo zaštićena | DS; Prilog V. |
| Cypriniformes | Cyprinidae | Aspius aspius | bolen | središnje tijelo državne uprave nadležno za poslove ribarstva |  | DS; Prilog V. |
| Barbus barbus | mrena | središnje tijelo državne uprave nadležno za poslove ribarstva |  | DS; Prilog V. |
| Barbus balcanicus | potočna mrena | središnje tijelo državne uprave nadležno za poslove ribarstva |  | DS; Prilog V. |
| Cypriniformes | Cyprinidae | Barbus plebejus | mren | središnje tijelo državne uprave nadležno za poslove ribarstva | osim populacija u rijekama Krki i Krupi te u dijelu toka rijeke Zrmanje koji se nalazi unutar Parka prirode Velebit gdje je vrsta strogo zaštićena | DS; Prilog V. |
| Rutilus virgo | plotica | središnje tijelo državne uprave nadležno za poslove ribarstva |  | DS; Prilog V. |
| Pelecus cultratus | sabljarka | središnje tijelo državne uprave nadležno za poslove ribarstva |  | DS; Prilog V. |
| Salmoniformes | Salmonidae | Hucho hucho | mladica | središnje tijelo državne uprave nadležno za poslove ribarstva |  | DS; Prilog V. |
| Thymallus thymallus | lipljen | središnje tijelo državne uprave nadležno za poslove ribarstva |  | DS; Prilog V. |
| AVERTEBRATA – BESKRALJEŠNJACI | | | | | | |
| ANNELIDA – KOLUTIĆAVCI | | | | | | |
| HIRUDINEA – PIJAVICE | | | | | | |
| Hirudinida | Hirudinidae | Hirudo medicinalis | medicinska pijavica | središnje tijelo državne uprave nadležno za poslove zaštite prirode |  | DS; Prilog V. |
| MOLLUSCA – MEKUŠCI | | | | | | |
| GASTROPODA – PUŽEVI | | | | | | |
| Pulmonata | Helicidae | Helix pomatia | puž vinogradnjak | središnje tijelo državne uprave nadležno za poslove zaštite prirode |  | DS; Prilog V. |
| ARTHROPODA – ČLANKONOŠCI | | | | | | |
| Decapoda | Scyllaridae | Scyllarides latus | kuka | središnje tijelo državne uprave nadležno za poslove zaštite prirode |  | DS; Prilog V. |
| PLANTAE – BILJKE | | | | | | |
| SPERMATOPHYTA – SJEMENJAČE | | | | | | |
| Asparagales | Amaryllidaceae | Galanthus nivalis L. | visibaba | središnje tijelo državne uprave nadležno za poslove zaštite prirode |  | DS; Prilog V. |
| Liliaceae | Ruscus aculeatus L. | bodljikava veprina | središnje tijelo državne uprave nadležno za poslove zaštite prirode |  | DS; Prilog V. |
| PTERIDOPHYTA – PAPRATNJAČE | | | | | | |
| Lycopodiales | Lycopodiaceae | Lycopodium annotinum L. | jednoljetna crvotočina | središnje tijelo državne uprave nadležno za poslove zaštite prirode |  | DS; Prilog V. |
| Lycopodium clavatum L. | kijačasta crvotočina | središnje tijelo državne uprave nadležno za poslove zaštite prirode |  | DS; Prilog V. |
| Huperzia selago (L.) Bernh. ex Schrank et C. F. P. Mart. | sjajna huperzija | središnje tijelo državne uprave nadležno za poslove zaštite prirode |  | DS; Prilog V. |
| BRYOPHYTA – MAHOVINE | | | | | | |
| Dicranales | Leucobryaceae | Leucobryum glaucum (Hedw.) Angstr. |  | središnje tijelo državne uprave nadležno za poslove zaštite prirode |  | DS; Prilog V. |
| ALGAE – ALGE | | | | | | |
| Corallinales | Corallinaceae  (Hapalidiaceae) | Lithothamnium coralloides Crouan frat |  | središnje tijelo državne uprave nadležno za poslove zaštite prirode |  | DS; Prilog V. |
|  | Phymatholithon calcareum (Poll.) Adey & McKibbin |  | središnje tijelo državne uprave nadležno za poslove zaštite prirode |  | DS; Prilog V. |
| LICHENES – LIŠAJEVI | | | | | | |
| Lecanorales | Cladoniaceae | Cladonia arbuscula (Wallr.) Flot. |  | središnje tijelo državne uprave nadležno za poslove zaštite prirode |  | DS; Prilog V. |
| Cladonia ciliata Stirt. |  | središnje tijelo državne uprave nadležno za poslove zaštite prirode |  | DS; Prilog V. |
| Cladonia mediterranea P. A. Duvign. & Abbayes |  | središnje tijelo državne uprave nadležno za poslove zaštite prirode |  | DS; Prilog V. |
| Lecanorales | Cladoniaceae | Cladonia portentosa (Dufour) Coem. |  | središnje tijelo državne uprave nadležno za poslove zaštite prirode |  | DS; Prilog V. |
| Cladonia rangiferina (L.) F. H. Wigg. |  | središnje tijelo državne uprave nadležno za poslove zaštite prirode |  | DS; Prilog V. |
| DP – Direktiva o pticama, DS – Direktiva o staništima | | | | | | |

68 22.07.2016 Odluka o izmjenama Odluke o zavičajnim divljim vrstama čije je uzimanje iz prirode i održivo korištenje dopušteno

68 22.07.2016 Odluka o izmjenama Odluke o zavičajnim divljim vrstama čije je uzimanje iz prirode i održivo korištenje dopušteno